ที่ มท 0819.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มีนาคม ๒๕๖2

เรื่อง ขอความร่วมมือในการเตรียมความพร้อม ป้องกันการแพร่ระบาดของโรคไข้เลือดออก และโรคไข้หวัดใหญ่
 ปี 2562

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.3/4144

 ลงวันที่ 8 มีนาคม 2562 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่าขอความร่วมมือ
เตรียมความพร้อม ป้องกันการแพร่ระบาดของโรคไข้เลือดออก และโรคไข้หวัดใหญ่ ปี 2562 ซึ่งข้อมูลสถานการณ์โรคไข้เลือดออก ตั้งแต่วันที่ 1 มกราคม - 5 กุมภาพันธ์ 2562 พบผู้ป่วยสะสม 3,968 ราย โดยผู้ป่วย
ในเดือนมกราคมสูงกว่าค่าเฉลี่ยย้อนหลัง 5 ปี ถึงร้อยละ 50 คาดการณ์ว่าในปี 2562 มีโอกาสที่จะมี
การระบาดของโรคไข้เลือดออกต่อเนื่อง และข้อมูลจากการเฝ้าระวังโดยสำนักระบาด กรมควบคุมโรค พบว่า สถานการณ์โรคไข้หวัดใหญ่ในปี 2561 มีรายงานผู้ป่วย จำนวน 181,949 ราย อัตราป่วยเท่ากับ 278.10 ต่อประชากรแสนคน มีผู้เสียชีวิตจำนวน 31 ราย คิดเป็นอัตราตาย 0.05 ต่อประชากรแสนคน โดยพบว่า ผู้เสียชีวิตส่วนใหญ่มีปัจจัยเสี่ยง ได้แก่ ผู้สูงอายุ เด็กเล็ก หญิงตั้งครรภ์ มีโรคประจำตัว ไม่ได้รับวัคซีนป้องกัน
โรคไข้หวัดใหญ่ รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่น พิจารณาแล้ว เพื่อดำเนินการเตรียมความพร้อม ป้องกัน
การแพร่ระบาดของโรคไข้เลือดออก และโรคไข้หวัดใหญ่ ปี 2562 จึงขอความร่วมมือจังหวัดแจ้งองค์กรปกครองส่วนท้องถิ่นทุกแห่ง ดังนี้

 (1) ติดตามสถานการณ์ จัดการรณรงค์ทำลายแหล่งเพาะพันธุ์ยุงลายในหน่วยงานราชการ
ทุกสัปดาห์ อย่างต่อเนื่อง และสนับสนุนการจัดกิจกรรมจิตอาสาทำลายแหล่งเพาะพันธุ์ยุงลาย

 (2) แจ้งเทศบาล และองค์การบริหารส่วนตำบลทุกแห่ง เพื่อขอความร่วมมือสนับสนุนทรัพยากรในการควบคุมโรคไข้เลือดออกให้เพียงพอ

 (3) เผยแพร่ประชาสัมพันธ์เอกสารคำแนะนำสำหรับกิจกรรมการรวมตัวของคนหมู่มาก
เพื่อป้องกันการแพร่กระจายโรคไข้หวัดใหญ่ ให้บุคลากรในสังกัดทราบและถือปฏิบัติ พร้อมให้หน่วยงานดำเนินการป้องกันโรคไข้หวัดใหญ่ โดยเฉพาะในกลุ่มบุคคลและพื้นที่เสี่ยง

ทั้งนี้ สามารถดาวน์โหลดเอกสารได้ทางเว็บไซต์ [http://www.ppb.moi.go.th/midev01/ หัวข้อ](http://www.ppb.moi.go.th/midev01/%20%E0%B8%AB%E0%B8%B1%E0%B8%A7%E0%B8%82%E0%B9%89%E0%B8%AD) “ข่าวประชาสัมพันธ์”

จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ..........................................

ผอ.กสธ. …………………..................

หน.กง. ...........................................

สาวิตรี นวผ.ปก. ...........................

สุพรรณนิภา จนท. …………….........

กองสาธารณสุขท้องถิ่น

กลุ่มงานป้องกันโรคติดต่อ

โทรศัพท์ ๐-๒๒๔๑-7225 และ 081-1743738

ผู้ประสาน นางสาวสาวิตรี คล้ายจินดา/นางสาวสุพรรณนิภา เยื่อใย